
TRESTNÝ ROZKAZ V MENE SLOVENSKEJ REPUBLIKY Okresný súd Poprad samosudcom JUDr. Petrom Komanom v y d á v a podľa § 353 ods. 1 Trestného poriadku tento rozhodol: Obvinený A. B. C., nar. XX.XX.XXXX v Nowy Sącz, trvale bytom D. E., F. XXX, C. G., j e v i n n ý, ž e jazdil dňa 14.04.2025 v čase o 14.55 hod. na miestnej komunikácii ulice G., oproti rodinnému domu s popisným číslom XX v obci H., kedy ako vodič viedol vozidlo továrenskej značky Peugeot Boxer, evidenčného čísla I., bielej farby zo smeru od križovatky s ulicou Partizánskou v smere ku križovatke s ulicou Potočnou v obci Lendak, pričom pri prejazde neprehľadnej pravotočivej zákruty, v obytnej zóne neprispôsobil rýchlosť jazdy svojim schopnostiam, vlastnostiam vozidla a nákladu, stavu a povahe vozovky a iným okolnostiam, ktoré možno predvídať, napriek tomu, že chodkyňu v dopravnom zrkadle, ktoré je osadené v zákrute videl, vošiel na pravú krajnicu v smere jeho jazdy, po ktorej v tom čase oproti nemu kráčala chodkyňa J. K., od ktorej nedodržal bezpečný bočný odstup a otvorenými bočnými zadnými dverami narazil do tela a hlavy chodkyne, následne jej prešiel pravým zadným kolesom po pravej nohe, následkom čoho chodkyňa spadla na zem a chodkyňa J. K. pri dopravnej nehode utrpela ťažký úraz, a to otras mozgu, tržno-zmliaždenú ranu čela, tváre vpravo, pomliaždenie hlavy, pravého lakťa, ľavého kolena, pomliaždenie hrudníka, prsníkov, brucha, zlomeninu II-VIII. rebra vpravo, pomliaždenie pľúc vpravo, hrudnej kosti s predpokladanou dobou liečenie 49-56 dní, pričom vykonanou dychovou skúškou u oboch účastníkov dopravnej nehody nebolo zistené požitie alkoholických nápojov a u vodiča A. B. C. nebola zistená ani prítomnosť omamných a psychotropných látok, pri dopravnej nehode na vozidle vodiča nevznikla žiadna škoda a obvinený A. B. C. tak svojím konaním porušil základné povinnosti vodiča, a to ustanovenia § 4 ods. 1 písm. e), § 4 ods. 5, § 9 ods. 2, § 15 ods. 3, § 16 ods. 1, § 137 ods. 2 písm. c), písm. r), písm. ab) zákona č. 8/2009 Z.z. o cestnej premávke v znení neskorších predpisov, teda - inému z nedbanlivosti spôsobil ťažkú ujmu na zdraví a čin spáchal závažnejším spôsobom konania porušením dôležitej povinnosti uloženej mu podľa zákona, čím
spáchal
- prečin ublíženie na zdraví podľa § 157 ods. 1, ods. 2 písm. a) Trestného zákona s poukazom na § 138 písm. h) Trestného zákona, a za to mu ukladá: Podľa § 157 ods. 2 Trestného zákona s použitím § 38 ods. 2 Trestného zákona a § 56 ods. 1, ods. 2 Trestného zákona peňažný trest vo výške 1.500,- (tisíc päťsto) eur. Podľa § 57 ods. 3 Trestného zákona, pre prípad, že by výkon peňažného trestu mohol byť úmyselne zmarený, súd ukladá n á h r a d n ý trest odňatia slobody vo výmere 5 (päť) mesiacov. Podľa § 287 ods. 1 Trestného poriadku obvinenému ukladá povinnosť nahradiť poškodenej Všeobecnej zdravotnej poisťovni, a.s., so sídlom Bratislava, Panónska cesta 2, IČO: 35 937 874, škodu vo výške 25.772,66 eur. - inému z nedbanlivosti spôsobil ťažkú ujmu na zdraví a čin spáchal závažnejším spôsobom konania porušením dôležitej povinnosti uloženej mu podľa zákona, Poučenie: Proti tomuto trestnému rozkazu možno podať odpor na podpísanom súde do 8 dní od jeho doručenia. Ak proti trestnému rozkazu podá v lehote odpor oprávnená osoba, samosudca nariadi hlavné pojednávanie. Ak proti výroku o náhrade škody, ktorým bola priznaná náhrada škody podá v lehote odpor poškodený, trestný rozkaz sa ruší vo výroku o náhrade škody a samosudca uznesením poškodeného odkáže na občianske súdne konanie, prípadne na konanie pred iným príslušným orgánom. Obvinený, osoby, ktoré sú oprávnené podať v prospech obvineného odpor (len so súhlasom obvineného), poškodený a prokurátor môže zobrať odpor späť dovtedy, kým súd nezačne hlavné pojednávanie. Trestný rozkaz sa stane právoplatným a vykonateľným ak - odpor nebol podaný; uplynutím lehoty na podanie odporu, - odpor bol vzatý späť; dňom jeho späťvzatia.

